Diari Oficial de la Generalitat Valenciana


Sumari del DOGV 7482, del 10-03-2015 (2015/2110)

ORDE 9/2015, de 2 de març, de la Conselleria de Presidència i Agricultura, Pesca, Alimentació i Aigua, per la qual convoca per a l'any 2015 subvencions destinades al sosteniment dels gastos corrents en els municipis i entitats locals menors de la Comunitat Valenciana amb població que no excedisca de 3.000 habitants, i aprova les bases reguladores de la convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2110


Data del document
:   02-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 9/2015, de 2 de març, de la Conselleria de Presidència i Agricultura, Pesca, Alimentació i Aigua, per la qual convoca per a l'any 2015 subvencions destinades al sosteniment dels gastos corrents en els municipis i entitats locals menors de la Comunitat Valenciana amb població que no excedisca de 3.000 habitants, i aprova les bases reguladores de la convocatòria.  
 [2015/2110]  
La Constitució Espanyola, en l'article 138, consagra el principi de solidaritat i equilibri territorial. Establix que s'aconseguix vetlant per l'establiment d'un equilibri econòmic adequat i just entre les diverses parts del territori espanyol. També la Comunitat Valenciana, en l'exercici de les seues competències, ha de vetlar per la realització, dins del territori propi, dels principis de solidaritat i cohesió territorial. Estos principis, juntament amb el de diferenciació, basat en l'existència d'entitats locals de molt distinta naturalesa, grandària i capacitat econòmica i de gestió, són l'eix a l'entorn del qual es configura la Llei 8/2010, de 23 de juny, de la Generalitat, de Règim Local de la Comunitat Valenciana.  
  
La política de la Generalitat s'inscriu en la línia de foment i cooperació amb les entitats locals del nostre àmbit territorial, tenint en compte el paper que exercixen els municipis i les entitats locals menors en la prestació de servicis públics essencials als ciutadans. Així, es consideren prioritàries les polítiques públiques que tracten d'impulsar d'una forma real i efectiva els seus actuals sistemes de finançament, tractant de cooperar i resoldre les dificultats econòmiques que patixen els ajuntaments a l'hora de sufragar els gastos corrents de funcionament.  
  
La Generalitat, en el marc de les actuacions de suport i foment dels municipis i les entitats locals menors, instrumenta estes subvencions destinades a col·laborar amb el sosteniment dels gastos corrents en municipis i entitats locals menors de la Comunitat Valenciana amb població que no excedisca de 3.000 habitants, tot això d'acord amb els principis d'objectivitat, transparència, lliure concurrència i ple respecte a l'autonomia i suficiència financera dels ens locals i solidaritat.  
  
Esta convocatòria, de conformitat amb l'article 3.4 del Decret 147/2007, de 7 de setembre, del Consell, que regula el procediment de notificació i comunicació a la Comissió Europea dels projectes de la Generalitat dirigits a establir, concedir i modificar ajudes públiques, està exempta de notificació a la Comissió Europea, perquè no s'aplica l'article 107 del Tractat de Funcionament de la Unió Europea, perquè estan destinades les ajudes a ajuntaments i no afecten els intercanvis comercials entre els estats membres.  
Per això, d'acord amb el que disposen l'article 47.3 del text refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, i l'article 28 de la Llei 5/1983, de 30 de desembre, del Consell,  
  
  
ORDENE  
  
Primer. Convocatòria  
Convocar, per a l'exercici 2015, subvencions destinades al sosteniment de gastos corrents en béns i servicis de municipis i entitats locals menors de la Comunitat Valenciana amb una població que no excedisca de 3.000 habitants.  
La quantia de l'import global màxim destinat a finançar estes subvencions ascendix a 1.139.000 euros (un milió cent trenta-nou mil euros), amb càrrec al capítol IV, línia de subvenció T4230000, del programa 49.51.59.072.13, de la Direcció General d'Administració Local, del Pressupost de la Generalitat per a 2015.  
  
Segon. Aprovació de les bases de la convocatòria  
Aprovar les bases per les quals es regula la convocatòria de subvencions que s'efectua per mitjà d'esta orde, així com el model de sol·licitud i els documents complementaris que s'hi inclouen com a annex.  
  
Contra esta orde, que posa fi a la via administrativa, les persones interessades hi poden interposar, potestativament, un recurs de reposició davant del mateix òrgan que l'ha dictat, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de març de 2015  
  
El conseller de Presidència i   
Agricultura, Pesca, Alimentació i Aigua i   
vicepresident del Consell,  
JOSÉ CÍSCAR BOLUFER  
  
  
ANNEX I  
Bases de la convocatòria de subvencions destinades al sosteniment dels gastos corrents en els municipis i entitats locals menors de la Comunitat Valenciana amb una població que no excedisca de 3.000 habitants, per a l'exercici 2015.  
  
Primera. Objectius  
Les subvencions que regulen estes bases tenen com a objectiu coadjuvar al desenrotllament integral dels municipis i entitats locals menors de la Comunitat Valenciana, a través del finançament dels gastos corrents en béns i servicis.  
  
Segona. Beneficiaris  
Podran ser beneficiaris del programa de subvencions tots els municipis i entitats locals menors de la Comunitat Valenciana la població dels quals no excedisca de 3.000 habitants, d'acord amb les xifres oficials resultants de l'última revisió del padró municipal, declarades oficials pel reial decret regulador de la matèria.  
Els beneficiaris de les subvencions hauran de tindre els requisits que establix l'article 13 de la Llei 38/2003, de 17 de novembre, General de Subvencions.  
  
Tercera. Actuacions subvencionables  
A través del programa de subvencions que regulen estes bases, se subvencionen els gastos del període entre l'1 de gener i el 31 de març de 2015 que consistisquen en:  
  
- Adquisició de material d'oficina no inventariable.  
- Consum d'electricitat, telèfon, gas, gasoil, gasolina i aigua.  
  
Quarta. Formalització de sol·licituds i termini de presentació  
1. El termini per a la presentació de sol·licituds és d'un mes des de l'endemà de la publicació d'esta orde en el Diari Oficial de la Comunitat Valenciana. L'incompliment d'este termini determina que no s'admeta la sol·licitud.  
2. Les sol·licituds de subvenció, tant la sol·licitud general de subvenció com l'específica d'esta ajuda, amb la documentació requerida, s'han d'adreçar a la Direcció General d'Administració Local, Registre General de la Conselleria de Presidència i Agricultura, Pesca, Alimentació i Aigua, al carrer En Bou, 9 i 11 (Palau dels En Bou), 46760 València.  
3. Les sol·licituds es poden presentar per qualsevol dels mitjans establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. També es poden presentar per via telemàtica en el Portal de la Generalitat www.gva.es, accedint als apartats d'Administracions/ Ajudes i subvencions/Administracions locals.  
Per a poder tramitar electrònicament la sol·licitud, cal disposar d'un certificat digital, ja siga de l'entitat, del president de l'entitat o del representant davant de la conselleria, de conformitat amb les instruccions que preveu el lloc web de l'Agència de Tecnologia i Certificació Electrònica (ACCV) www.accv.es.  
4. Les sol·licituds es presenten firmades per l'alcalde president, amb el segell de la corporació, en els models que apareixen com a sol·licitud general de subvencions (document 1) i sol·licitud d'ajudes per a municipis i entitats locals menors de la Comunitat Valenciana (document 2) del annex II d'esta orde, amb la documentació següent:  
  
a) Resum del pressupost de l'exercici 2015 (classificació econòmica a nivell de capítol) si ha sigut aprovat o, en cas contrari, del pressupost prorrogat de l'exercici anterior (document 3 de l'annex II).  
  
b) Memòria estimativa de l'import del gasto previst per a les actuacions subvencionables en el període de l'1 de gener al 31 de març de 2015, subscrita per un tècnic municipal.  
c) La domiciliació bancària que figura com a model adjunt en l'annex II, si el compte bancari no està donat d'alta en la Generalitat, o se n'hagen de modificar les dades.  
5. Ha de constar en la sol·licitud de subvencions:  
a) Una descripció breu del gasto que s'ha de subvencionar segons els conceptes previstos en la memòria estimativa.  
b) L'importe del gasto, IVA inclòs.  
c) Que el gasto es realitza amb càrrec al pressupost de l'exercici 2015.  
d) El compromís de l'ajuntament d'aportar la part de l'import total del gasto que no cobrisca la subvenció concedida i no haja sigut finançada de cap altra manera.  
e) El compromís de donar la publicitat adequada del finançament de l'actuació a través d'esta ajuda.  
f) La declaració d'ajudes sol·licitades o rebudes per al finançament del gasto.  
g) La declaració de no estar sotmés a les prohibicions que establix l'article 13 de la Llei 38/2003, de 17 de novembre, General de Subvencions.  
  
Quinta. Instrucció  
1. L'òrgan competent per a l'ordenació i instrucció del procediment és la Direcció General d'Administració Local.  
2. Si la sol·licitud no té els requisits i documents que assenyala la base quarta, la persona interessada serà requerida perquè, en un termini de 10 dies, esmene la falta o aporte els documents preceptius, amb la indicació que, si no ho fa, es considerarà que ha desistit de la petició, després de resoldre d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. Per a l'estudi i valoració de les sol·licituds presentades pels municipis i entitats locals menors, es constituïx una comissió avaluadora, integrada per la persona titular de la direcció general competent en matèria d'administració local, que la presidix, o la persona que designe per a la substitució d'ella, la persona titular de la subdirecció general competent en matèria d'administració local, la persona titular del Servici d'Organització Territorial i Coordinació, més dos vocals designats pel director general competent en matèria d'administració local. La comissió ha d'elaborar una proposta que contindrà una llista dels sol·licitants per als quals es proposa la concessió de la subvenció i la quantia, així com els d'aquells per als quals es proposa la denegació.  
  
  
Sexta. Criteris per a la concessió  
La concessió de les subvencions s'efectua en règim de concurrència competitiva.  
Per a determinar la quantia de les subvencions, es tindran en compte els criteris de pressupost i població municipal, que es valoren sobre un màxim de 10 punts, dels quals 5 corresponen als recursos pressupostaris, de conformitat amb l'escala següent:  
Fins a 500.000 ?: 5 punts  
De 500.001 a 1.000.000 ?: 4 punts  
De 1.000.001 a 1.500.000 ?: 3 punts  
De 1.500.001 a 2.000.000 ?: 2 punts  
Més de 2.000.000 ?: 1 punt  
  
Els 5 punts restants corresponen a les xifres oficials de població segons el reial decret regulador de la matèria, de conformitat amb l'escala següent:  
Fins a 1.000 habitants: 5 punts  
De 1.001 a1.500 habitants: 4 punts  
De 1.501 a 2.000 habitants: 3 punts  
De 2.001 a 2.500 habitants: 2 punts  
De 2.501 a 3.000 habitants: 1 punt  
Es prorratejarà entre els beneficiaris de l'import global màxim destinat a les subvencions, modulat d'acord amb la puntuació obtinguda en l'avaluació de les sol·licituds.  
  
Sèptima. Resolució de les sol·licituds  
El termini màxim per a resoldre i notificar la resolució és de sis mesos comptadors des de l'endemà de l'acabament del termini de presentació de sol·licituds. Si transcorre i no s'ha notificat cap resolució expressa, podran entendre's desestimades les sol·licituds per silenci administratiu, d'acord amb el que establixen l'article 44.1 de la Llei 30/1992, Règim Jurídic de les Administracions Públiques i del Procediment Administratiu Comú, i l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
  
La resolució expressa o la terminació presumpta posen fi a la via administrativa. En este cas, pot interposar-s'hi un recurs contenciós administratiu o, potestativament, un recurs de reposició, segons l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
L'òrgan competent per a la resolució dels procediments és el conseller de Presidència i Agricultura, Pesca, Alimentació i Aigua, si bé, pel que disposa l'article 13 de la Llei 30/1992, de 26 de novembre, per a esta competència es delega el titular de la direcció general competent en matèria d'administració local.  
L'eficàcia de la concessió de l'ajuda queda supeditada al compliment dels termes i les condicions de la concessió. Pot modificar-se la resolució de la concessió si, en el mateix termini fixat per a la justificació, s'alteren les condicions que van determinar la concessió, així com si concorren subvencions atorgades per altres administracions o ens públics o privats, quan superen el cost total de l'actuació a realitzar.  
  
La resolució es notifica a les persones interessades en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la publicitat s'ha de subjectar al que disposa l'article 18 de la Llei 38/2003, de 17 de novembre, General de Subvencions.  
  
Octava. Quantia de les subvencions  
La quantia de les ajudes pot arribar fins al 100 per cent del cost elegible. El cost elegible és el cost subvencionable de l'actuació definit en l'article 31 de la Llei 38/2003, General de Subvencions.  
  
No és subvencionable l'import corresponent a l'impost sobre el valor afegit.  
L'import de la subvenció en cap cas pot ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
  
Novena. Procediment de pagament  
Es paga tot quan es justifica el gasto subvencionat.  
  
Deu. Justificació de la subvenció  
1. En el termini d'un mes comptat des de l'endemà de la publicació en el DOCV de la resolució de concessió, el beneficiari ha de justificar la realització dels gastos corresponents al cost total de l'actuació en el període d'1 de gener a 31 de març de 2015, tant els de periodicitat fixa, açò és, els corresponents al consum d'electricitat, aigua, gas o telefonia, respecte als quals s'ha de justificar el consum efectuat durant tots i cada un dels mesos compresos en el període indicat, com els puntuals, açò és, els corresponents a l'adquisició de material d'oficina, gasoil o gasolina en el període indicat, per tal de poder alliberar les quantitats corresponents, i s'ha de dur a terme en els següents termes i d'acord amb el que disposa la resolució de concessió.  
  
2. S'ha de presentar:  
- Un certificat dels gastos subvencionats, segons el model de l'annex II d'esta orde.  
- Una còpia compulsada de les factures reglamentàries, així com qualsevol altra documentació justificativa suficient, si n'hi ha. Tant les factures com la documentació indicada ha de correspondre al consum o adquisició realitzats en el període de l'1 de gener al 31 de març de 2015.  
  
3. L'ajuda concedida es reduirà proporcionalment en cas que la justificació dels gastos realitzats no arribe a la quantia atorgada, així com en el cas que l'import justificat no arribe al cost total de l'actuació subvencionada.  
4. El fet de no presentar la justificació del gasto en el termini fixat produirà la pèrdua de la subvenció i la revocació consegüent. En la tramitació del procediment, es garantirà en tots els casos l'audiència de la persona interessada.  
5. La justificació de la subvenció ha de complir els requisits que establix l'article 30 de la Llei 38/2003, de 17 de novembre, General de Subvencions.  
  
Onze. Obligacions dels beneficiaris  
Els beneficiaris d'estes subvencions estan subjectes a les obligacions que es deriven del contingut d'estes bases, de la resolució de concessió de la subvenció i, en general, de la normativa que se'ls aplica. En tots els casos són obligacions dels municipis beneficiats les que establix l'article 14 de la Llei 38/2003, de 17 de novembre, General de Subvencions.  
  
Dotze. Revisió d'expedients  
1. En els casos que preveu l'article 37 de la Llei General de Subvencions, els beneficiaris han de reintegrar la totalitat o una part de la quantitat percebuda, més els interessos de demora corresponents.  
2. En estos casos, s'ha d'iniciar un expedient oportú, que inclou l'audiència del municipi interessat i que resol pel conseller de Presidència i Agricultura, Pesca, Alimentació i Aigua.  
3. El falsejament o l'ocultació de dades i documents que afecten substancialment la concessió i el lliurament de fons públics dóna lloc a responsabilitat en l'orde jurisdiccional competent.  
  
  
Tretze. Règim jurídic aplicable  
En tot allò que no preveu esta orde, els municipis beneficiaris s'han de sotmetre al que establixen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, que aprova el Reglament de la Llei General de Subvencions, el text refós de la Llei de la Hisenda Pública de la Generalitat Valenciana, la Llei de Pressupostos de la Generalitat per a l'exercici 2015 i la resta de la normativa aplicable.  
  
Catorzena. Acceptació de les bases  
La participació en la convocatòria implica l'acceptació de les bases que la regulen.  
  
  
ANNEX II  
Documents relacionats  
  
1. Sol·licitud general de subvenció.  
2. Sol·licitud d'ajudes per a municipis i entitats locals menors de la Comunitat Valenciana per al sosteniment de gastos corrents.  
3. Resum del pressupost aprovat.  
4. Certificat de gastos.  
5. Model de domiciliació bancària.